stanford-oval/wikipedia huggingface dataset:
אלף (סדרת טלוויזיה ישראלית)

ערך זה עוסק בסדרת טלוויזיה ישראלית. אם התכוונתם לקומדיית מצבים אמריקאית, ראו .
| --- | --- |

 מבוסס על:  בהשראת ספרה של אודליה כרמון, "אשת הסוד"
 סוגה:  דרמה
 יוצרים:  תמר מרום אברהם שלום לוי מויש גולדברג עינת זילבר דמארי
 כותבים:  תמר מרום 
 בימוי:  מוייש גולדברג
 שחקנים:  יעקב זדה-דניאל  אברהם שלום לוי נלי מירה רובין דנה מיינרט הורביץ עירית נתן בנדק  דניאל מנוחין  לנה פרייפלד זהר שטראוס רינת מטטוב שושה גורן הרצל טובי שרה וינו-אלעד שרון אלכסנדר אסף זגה
 פסקול:  איציק כהן רן צרויה
 ארץ מקור:  ישראל ישראל
 שפות:  עברית
 מספר פרקים:  6 
 הפקה
 מפיק:  עינת זילבר-דמארי
 מפיקים בפועל:  אלינור לוי הראל
 חברת הפקה:  Great productions
 הפצה:  yes
 עורכים:  איתי אוניק סיון גונשורוביץ
 אתר צילומים:  ישראל
 צלמים:  רואי רוט
 מוזיקה:  אופיר לייבוביץ'
 אורך פרק:  50 דק' 
 שידור
 רשת שידור:  yes drama
 תקופת שידור מקורית:  18 במאי 2023 – 2 ביולי 2023 
 קישורים חיצוניים
 דף התוכנית ב-IMDb
 
אָלֶף היא סדרת טלוויזיה ישראלית שעלתה לשידור ב-yes במאי 2023, ומגוללת את סיפורה של אשרת, עובדת בבית נשיא מדינת ישראל שנאנסת על ידו ומחליטה לחשוף את הפרשה באופן פומבי. כל פרק בסדרה עוסק בנקודת מבט אחרת על הסיפור, ומלווה את כדור השלג שהולך ומתגלגל. הסדרה נוצרה בהשראת אירועים המתוארים בספרה של אודליה כרמון, "אשת הסוד", וסיפורה האישי, אך הדמויות וחלק מהסיפורים הם פרי דמיונם של יוצרי הסדרה. הסדרה נכתבה על ידי תמר מרום ואברהם שלום לוי, שגם מגלם בסדרה את אבינועם, העוזר האישי של הנשיא.
במאי 2024 זכתה הסדרה בפרס האקדמיה הישראלית לטלוויזיה.
עלילה

נשיא חדש נכנס לתפקידו, למרות שרבים יודעים על אירועים של תקיפות מיניות בלשכות שלו לאורך השנים. אשרת, עובדת חדשה מגיעה לעבוד במשכן הנשיא, ונוצרים ביניהם יחסי עבודה קרובים, שהופכים לתקיפות מיניות חוזרות ולהטרדות קשות. אשרת מגיעה למצב של חוסר ברירה, המחליטה להתעמת איתו ודורשת תשלום עבור שתיקתה. הנשיא המבוהל פונה ליועצו הקרוב, אבינועם, שמלווה אותו שנים ארוכות. אבינועם מציע להתלונן על סחיטה בידי עובדת בעייתית שפוטרה, אבל חשדות שיש פה סיפור אחר עולים מיד. אבינועם מנסה לעצור את כדור השלג המתגלגל ולהכפיש את אשרת בקמפיין תקשורתי מכוער.
אביגיל, שעבדה עם הנשיא כשהיה שר והיא אהובתו של אבינועם, מחליטה לא לשתוק. היא מבינה את מה שהדחיקה שנים שגם היא בנפגעות. אביגיל, יועצת תקשורת שמבינה את המערכת, מחליטה לספר מה עברה בעצמה. באומץ היא חושפת את האמת שרבים ידעו והסתירו. אבינועם, שמבין שאם הנשיא יפול הוא ינזק בעצמו, קרוע בין אביגיל לבין הבוס שלו. הוא פועל נגדה, למרות אהבתו אליה.
חקירת משטרה נפתחת, אבל למרות מאמציה של יאנה, החוקרת המרכזית, קשה לגבש כתב אישום. המשטרה מבינה שאשרת היא מתלוננת לא אמינה, על המקרה של אביגיל חלה התיישנות, נשים נוספות חוששות לדבר. גם שולה, רעיית הנשיא, לא מסגירה את רגשותיה, למרות שהיא פגועה מאד מהתנהלותו.
נראה שהתיק קורס, ולנשיא מוצעת עסקת טיעון מקלה. אם יחתום ויודה בעבירות קלות, יוכל להמשיך בחייו, אבל שמו יפגע והוא יאלץ לוותר על החלום הגדול – לנפץ עוד תקרת זכוכית ולהיות ראש הממשלה. בעצת מרסל, אימו הדומיננטית, הוא מסרב לחתום על העסקה ומבקש לטהר את שמו בבית המשפט. הוא לא מודע לכך שמתלוננת נוספת עומדת לדבר.
מדובר באסתר, שעבדה בלשכתו בעבר, אבל על המקרה שלה לא חלה התיישנות. עדותה של אסתר מצביעה על הטרדות מיניות קשות וגם על אונס. ההגנה מצליחה לערער את זכרונותיה הקשים ולא ברור האם היא אכן תפליל את הנשיא. אביגיל נקראת להעיד על השיטה לפיה התנהלו הנשיא ומקורביו במשך שנים, עדות דרמטית שמשנה את התמונה. החלטותיו השגויות של הנשיא לוותר על עסקת הטיעון ולא להודות בפשעיו, יחד עם עדויות אמיצות של הנשים שהותקפו מביאות להרשעה ולכניסתו לשנים ארוכות בכלא.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| יעקב זדה-דניאל |  | הנשיא |
| אברהם שלום לוי | אבינועם גאון | יועץ התקשורת של הנשיא |
| נלי מירה רובין | אשרת |  |
| דנה מיינרט הורביץ | אביגיל |  |
| עירית נתן בנדק | שולה | אשת הנשיא |
| לנה פרייפלד | יאנה | החוקרת המרכזית בפרשה |
| זהר שטראוס | עו"ד רוזנפלד | עורך הדין של הנשיא |
| רינת מטטוב | אסתר |  |
| שושה גורן | מרסל | אימו של הנשיא |
| הרצל טובי |  | יועמ"ש |
| שרה וינו-אלעד | עו"ד דפנה פרח | התובעת |
| שרון אלכסנדר | יואל | שר האוצר, אביגיל רימון עובדת כיועצת התקשורת שלו. |
| שם השחקן/ית | שם הדמות | אודות הדמות |
| --- | --- | --- |
| אורנה רוטברג | חביבה |  |
| חי מאור | בן חיים |  |
| הילה סורג'ון | שושי |  |
| ליז רביאן דוידס | אילנה |  |
| מורין טליה אמור | אורטל |  |
| אסף זגה | דוד |  |
| דניאל מנוחין | בת אל |  |
| יניב לוי | מאיר |  |
| שירן בוחניק | לימור | ערוץ 2 |
| ניר יוספי | גדעון |  |
| מיכאל ורשביאק |  | שופט |
| שרון מלכי-שמש |  | עו"ד |
| דורון צברי |  | עורך עיתון |
אופיר בן ישי: 
רון בן ישי:
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס האקדמיה לטלוויזיה | סדרת דרמה ודרמה יומית | "אלף" – עונה 1 | זכייה |  |
| 2024 | פרס האקדמיה לטלוויזיה | שחקן ראשי בסדרת דרמה ודרמה יומית | יעקב זדה-דניאל | זכייה |  |
| 2024 | פרס האקדמיה לטלוויזיה | שחקנית ראשית בסדרת דרמה ודרמה יומית | נלי מירה רובין | זכייה |  |
| 2024 | פרס האקדמיה לטלוויזיה | שחקן משנה בסדרת דרמה ודרמה יומית | אברהם שלום לוי | זכייה |  |
| 2024 | פרס האקדמיה לטלוויזיה | שחקנית משנה בסדרת דרמה ודרמה יומית | לנה פרייפלד | מועמדות |  |
| 2024 | פרס האקדמיה לטלוויזיה | שחקנית משנה בסדרת דרמה ודרמה יומית | עירית נתן בנדק | מועמדות |  |
| 2024 | פרס האקדמיה לטלוויזיה | בימוי בסדרת דרמה ודרמה יומית | מויש גולדברג | זכייה |  |
| 2024 | פרס האקדמיה לטלוויזיה | תסריט בסדרת דרמה ודרמה יומית | אברהם שלום לוי ותמר מרום | מועמדות |  |
| 2024 | פרס האקדמיה לטלוויזיה | עריכת תמונה בסדרה עלילתית | איתי אוניק וסיון גונשורוביץ | מועמדות |  |
| 2024 | פרס האקדמיה לטלוויזיה | מוזיקה מקורית | אופיר לייבוביץ' | מועמדות |  |
| 2024 | פרס האקדמיה לטלוויזיה | איפור | אורלי רונן | מועמדות |  |
| 2024 | פרס האקדמיה לטלוויזיה | ליהוק בסדרה עלילתית | הילה יובל | מועמדות |  |
הערות שוליים

↑  השם מרמז לשם שבו נודעה באמצעי התקשורת אחת המתלוננות נגד הנשיא משה קצב, א' ממשרד התחבורה, שמאוחר יותר נחשפה בשמה המלא, אודליה כרמון
↑  רן בוקר, "אלף" היא הזוכה בטקס פרסי האקדמיה לטלוויזיה, באתר ynet, 17 במאי 2024
↑  תכניית גמר פרסי הטלוויזיה 2023.pdf
| 0 | 1 | 2 |
| --- | --- | --- |
| הקודם: 2022: שעת אפס | פרס האקדמיה לטלוויזיה – סדרת דרמה ודרמה יומית  2023: אלף | הבא: |
הקומיטמנטס

| --- | --- |

 מבוסס על:  The Commitments 
 בימוי:  אלן פארקר
 הופק בידי:  לינדה מיילס   רוג'ר רנדל-קאטלר
 תסריט:  דיק קלמנט   איאן לה פרנה   רודי דויל
 עריכה:  גארי המבלינג
 שחקנים ראשיים:  רוברט ארקינס   קולם מייני   אנדרו סטרונג   מריה דויל   ברונה גלאגר
 מוזיקה:  וילסון פיקט   פרסי סלדג'
 צילום:  גייל טאטרסול
 מדינה:  הממלכה המאוחדת, ארצות הברית, אירלנד 
 חברת הפקה:  Beacon Pictures 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  14 באוגוסט 1991
 משך הקרנה:  118 דקות
 שפת הסרט:  אנגלית
 סוגה:  סרט מוזיקלי, סרט קומדיה, סרט דרמה, סרט מבוסס יצירה ספרותית 
 מקום התרחשות:  דבלין 
 הכנסות:  $14,919,570
 הכנסות באתר מוג'ו:   commitments
 פרסים:  פרס באפט"א (פירוט בגוף הערך)
 דף הסרט ב־IMDb
 
הקומיטמנטס (באנגלית: The Commitments, בתרגום חופשי: "המחויבויות") הוא סרט קולנוע מוזיקלי דרמה-קומי משנת 1991, המבוסס על ספר בשם זה מאת הסופר האירי רודי דויל. הסרט מספר את סיפורה של קבוצת מובטלים מדבלין, בירת אירלנד, אשר מקימים להקת מוזיקת נשמה (Soul). הסרט בוים על ידי אלן פארקר, והתסריט עובד מהספר על ידי דיק קלמנט, איאן לה פרנה ודויל עצמו. הסרט, שצולם כולו בדבלין, הוא קופרודוקציה (הפקה משותפת) בינלאומית, והפקתו עירבה חברות הפקה מאירלנד, אנגליה וארצות הברית.
עלילה

הסרט מתאר את סיפורו של ג'ימי רביט (Jimmie Rabbitte, מגולם על ידי רוברט ארקינס) אשר שואף לנהל להקה מוצלחת, ומתעקש לעסוק במוזיקת נשמה בלבד. לאחר שהוא לא מצליח למצוא באירלנד להקה ברמה מספקת המנגנת מוזיקת נשמה, הוא מחליט להקים בעצמו להקה שתבצע גרסאות כיסוי לשיריהם של אוטיס רדינג, אריתה פרנקלין, ג'יימס בראון ווילסון פיקט. ג'ימי מקיים מבחני בד בבית הוריו ובוחר ללהקתו החדשה קבוצת מוזיקאים צעירים, אשר בניגוד לאמני מוזיקת הנשמה המוכרים, כולם לבנים ואינם בקיאים בז'אנר המוזיקלי. בעזרתו של ג'ואי "שפתיים" פאגאן (Joey "The Lips" Fagan), מוזיקאי ותיק שמקפיד לספר שוב ושוב אודות עבודתו המשותפת בעבר עם מוזיקאים מפורסמים, מצליח ג'ימי לשפר את ביצועי חברי הלהקה ולהביא את הלהקה להצלחה. ג'ואי הוא שנותן את השם "הקומיטמנטס" ללהקה. בסופו של דבר, כל העבודה המאומצת שלו יורדת לטמיון בעקבות מאבקי אגו בין חברי הלהקה.
שחקנים

רוב השחקנים שהשתתפו בסרט היו דמויות אלמוניות עד שהסרט התפרסם, ולדברי הבמאי אלן פארקר הם נבחרו לתפקיד בשל כישוריהם המוזיקליים ולאו דווקא בשל הניסיון שלהם במשחק.
רוברט ארקינס - ג'ימי רביט, מנהל הלהקה
קולם מיני - ג'ימי רביט האב, אביו של מנהל הלהקה
אנדרו סטרונג - דקלאן "דקו" קאף, הזמר המוביל בלהקה
מריה דויל - נטלי מרפי, זמרת ליווי
ברונה גלאגר - ברני מקלאפלין, זמרת ליווי
אנג'לין בול - אימלדה קווירק, זמרת ליווי
גלן הנסרד - אאוטספאן פוסטר, גיטריסט
קנט מקלאסקי - דרק "מיטמן" סקאלי, נגן גיטרה בס
ג'וני מרפי - ג'ואי "שפתיים" פאגאן, נגן חצוצרה
פלים גורמלי - דין פיי, נגן סקסופון
מייקל אהרן - סטיבן קליפורד, פסנתרן
דייב פינגן - מיקה ואלאס, מתופף
דיק מאסי - בילי מוני, מתופף
אנדראה קור (מלהקת הקורס) - שרון, אחותו הצעירה של ג'ימי רביט
פסקול הסרט

פסקול הסרט כלל 14 שירים שרובם הופיעו בסרט. הפסקול זכה להצלחה רבה באנגליה ובעולם, ובעקבות הצלחתו הוציאו השחקנים אלבום המשך שכלל שירי נשמה נוספים אך שהצליח פחות מקודמו. במרבית השירים שר כזמר ראשי אנדרו סטרונג. שניים מהשירים בסרט ובפסקול ביצעה הזמרת האירית ניב קבאנה, שלא שיחקה בסרט. שנתיים לאחר מכן היא זכתה בתחרות הזמר של האירוויזיון לשנת 1993. את שאר השירים שרות שלוש זמרות הליווי מריה דויל, ברונה גלאגר ואנג'לין בויל.
רבים מכוכבי הסרט נהנו מקריירות מוזיקליות מצליחות בעקבות הסרט. בכלל זה גם שני שחקנים בתפקידי משנה: גלן הנסרד הצליח כזמר-יוצר וידוע בזכות תפקיד ראשי בסרט Once, ואנדראה קור שהקימה יחד עם שתי אחיותיה ואחיה (שכולם הופיעו גם כן בסרט בתפקידים זניחים) את להקת The Corrs. החוזה הראשון של הלהקה נחתם בזכות החשיפה שקיבלו בעת שנבחנו באודישנים לסרט הקומיטמנטס.
פרסים והערכה

הסרט זכה בארבעה פרסי באפט"א:
הסרט הטוב ביותר
פרס באפט"א לבמאי הטוב ביותר
העריכה הטובה ביותר
התסריט המעובד הטוב ביותר
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי
הסרט היה מועמד לפרס אוסקר לעריכה הטובה ביותר
הסרט נבחר בשנת 1999 למקום ה-38 ברשימת "100 הסרטים הבריטיים הטובים ביותר של המאה העשרים" של מכון הסרטים הבריטי
הסרט נבחר בשנת 2005 לסרט האירי הטוב בכל הזמנים, בסקר שמומן על ידי חברת ייצור הוויסקי "ג'יימסון"
הערות שוליים

↑  http://www.thecommitments.net/pdf_files/best_film.pdf
| --- | --- |
בקרת זהויות :  NLI: 987010863141305171  MusicBrainz: 4e8d6561-5821-45d7-9d7e-ca4d9b35b1a8
לילה אמריקאי

| --- | --- |

 בימוי:  פרנסואה טריפו 
 הופק בידי:  מרסל ברבר, פרנסואה טריפו 
 תסריט:  פרנסואה טריפו, סוזאן שיפמן, ז'אן-לואי רישאר 
 עריכה:  יאן דדה, מרטין בראקה-קירי
 שחקנים ראשיים:  ז'קלין ביסט, ולנטינה קורטז, דני, אלכסנדרה סטיוארט, ז'אן-פייר אומון, ז'אן שמפיון, ז'אן-פייר לֶאוֹ, פרנסואה טריפו
 מוזיקה:  ז'ורז' דלרו 
 צילום:  פייר ויליאם-גלן 
 מדינה:  צרפת, איטליה 
 חברה מפיצה:  סרטי קולומביה 
 הקרנת בכורה:  14 במאי 1973 (פסטיבל קאן), 24 במאי 1973
 משך הקרנה:  115 דק' 
 שפת הסרט:  צרפתית, אנגלית 
 סוגה:  סרט דרמה, קומדיה טראגית 
 מקום התרחשות:  ניס 
 תקציב:  18,000,000$ (משוערך)
 פרסים:  פרס באפט"א לסרט הטוב ביותר פרס אוסקר לסרט הזר הטוב ביותר
 דף הסרט ב־IMDb
 
לילה אמריקאי (בצרפתית: La Nuit américaine); הוא סרט קולנוע צרפתי משנת 1974 בבימויו של פרנסואה טריפו, אשר מככבים בו ז'קלין ביסט וז'אן-פייר לאוֹ. פירוש שם הסרט בצרפתית, nuit américaine (לילה אמריקאי), הוא תהליך טכני שבו סצנות במהלך היום מצולמות כאילו שהן מתרחשות במהלך הלילה. שמו האנגלי של הסרט, Day for Night, הוא המונח האנגלי המקביל לכך.
עלילה

לילה אמריקאי מספר על הפקתו של הסרט Je Vous Présente Paméla (לפגוש את פמלה), מלודרמה בנלית בהשתתפות הכוכב המזדקן, אלכסנדר (ז'אן-פייר אומון), הדיוה לשעבר סברין (ולנטינה קוֹרטֶזֶה), אלפונס שבור הלב (ז'אן-פייר לאוֹ) והשחקנית הבריטית ג'ולי בייקר (ז'קלין ביסט), המתאוששת הן מהתמוטטות עצבים והן מהבעייתיות בנישואיה עם רופא המבוגר ממנה בהרבה. בין לבין מגוללים סיפורים קטנים יותר של חברי הצוות והבמאי פראן (טריפו בעצמו) העומד בפני בעיות פרקטיות הקשורות בעשיית הסרט. מאחורי המצלמה, השחקנים והצוות עוברים מספר רומנים, פרשיות אהבים, פרידות ומכאובים. ההפקה עוברת דרך חתחתים במיוחד כשארוסתו של אלפונס עוזבת אותו לטובת פעלולן, דבר שמוביל אותו לסטוץ עם ג'ולי. בנוסף אחת משחקניות המשנה מגלה שהיא בהריון, ולבסוף אלכסנדר נהרג במפתיע בתאונת מכונית.
נושאים

אחד מנושאי הסרט הוא האם סרטים הם חשובים יותר או פחות מהחיים עבור אלו שעושים אותם. הוא מכיל רמיזות רבות גם לעשיית סרטים וגם לסרטים עצמם (אולי שלא במפתיע מתוך הנחה שטריפו החל את הקריירה שלו כמבקר סרטים שהתבונן על הקולנוע כעל אמנות). הסרט נפתח בתמונותיהן של ליליאן ודורותי גיש, שלהן הוא מוקדש. בסצנה אחת, פראן (המגולם על ידי טריפו בעצמו) פותח חבילת ספרים שהוא הזמין. אלו הם ספרים על במאים שהוא מעריץ כמו לואיס בוניואל, קארל תאודור דרייר, אינגמר ברגמן, אלפרד היצ'קוק, ז'אן-לוק גודאר, ארנסט לוביטש ורובר ברסון.
ב-DVD של הסרט מסופר על כך שהסופר המפורסם גרהם גרין ערך הופעת אורח שלא ניתן לה קרדיט בכתוביות, כשהופיע כסוכן ביטוח בסרט. ב-DVD של הסרט נאמר שגרין היה מעריץ גדול של טריפו ותמיד שאף לפגוש אותו, כך שכשעמדה בפניו ההזדמנות לקבל בסרט תפקיד שבו הוא יוכל לדבר עם הבמאי, הוא שמח לקבל את התפקיד. נאמר שטריפו הצטער שלא נאמר לו (עד אחרי כן) שהשחקן שגילם את דמותו של סוכן הביטוח היה גרין, שאז הוא היה שמח להכיר אותו, מכיוון שגם הוא העריץ את ספריו של גרין.
הכרה

הסרט הוקרן בפסטיבל הקולנוע בקאן ב-1973, אבל לא נכלל בתחרות.
הסרט זכה בשנת 1974 בפרס באפט"א לסרט הטוב ביותר ובפרס אוסקר לסרט הזר הטוב ביותר. ולנטינה קוֹרטֶזֶה הייתה מועמדת לפרס אוסקר לשחקנית המשנה הטובה ביותר, וטריפו לפרס אוסקר לבמאי הטוב ביותר.
לילה אמריקאי נחשב אחד מהסרטים הטובים ביותר של פרנסואה טריפו. לשם דוגמה, הוא אחד משני סרטיו של טריפו שנכללים ברשימות המגזין טיים של מאה הסרטים הטובים ביותר במאה העשרים, ביחד עם 400 המלקות.
צוות השחקנים

ז'קלין ביסט – ג'ולי
ולנטינה קורטז - סברין
דני – ליליאן
אלכסנדרה סטיוארט – סטייסי
ז'אן-פייר אומון – אלכסנדר
ז'אן שמפיון – ברטראן
ז'אן-פייר לאו – אלפונס
פרנסואה טריפו – (במאי) פראן
נטלי ביי – ז'ואל
דייוויד מקרהאם – דוקטור נלסון
זנאידה רוסי – מאדאם לאז'ואה
קסאווייר סן-מקרי – תפקיד לא מוגדר
אלי גרסטנר

| --- | --- |

אלי גרסטנר בהופעה בישראל
 לידה:  13 במרץ 1980 (בן 44) ארצות הברית
 שם לידה:  אליעזר גרסטנר
 מוקד פעילות:  פלטבוש, ברוקלין
 תקופת הפעילות:  מ-1999
 עיסוק:  מפיק, מלחין, מעבד מוזיקלי, מנצח וזמר
 סוגה:  מוזיקה חסידית
 חברת תקליטים:  EG Production
 www.eligerstner.com/bio.htm
אליעזר (אלי) גרסטנר (Eliezer Gerstner; נולד כ"ה באדר ה'תש"ם, 13 במרץ 1980) הוא מפיק, מלחין, מעבד מוזיקלי, מנצח וזמר במוזיקה החסידית אמריקאי.
ביוגרפיה

אלי גרסטנר נולד בשנת 1980 בניו יורק שבארצות הברית ומתגורר בפלטבוש שבברוקלין עם אשתו חני (חנה פרל) וארבעת ילדיהם.
הוא למד לנגן על תופים בגיל חמש, בגיל 10 למד לנגן על פסנתר, והלחין את הלחן הראשון שלו בגיל 15.
אלבום הסולו הראשון שלו, "הנה", יצא בשנת 1999 בהפקתו של יוחי בריסקמן, בשנת 2001 הוציא את אלבומו השני, "ישיש", שהיה גם ההפקה הראשונה שלו במסגרת EG Production ("איג'י הפקות").
לאחר מכן הקים את להקת החבר'ה, אשר הוציאה להיטים רבים כמו "יהא שלמא רבא", "לך", "חיזקו" ועוד.
בשנת 2003 הוציא את האלבום הראשון של להקת "מנוחה".
בשנה זו הקים גם את מקהלת פרחי בני הישיבות ("ישיבה בויס – YBC") יחד עם חברו יוסי ניומן, וביחד הם הוציאו שישה אלבומים.
אחד מהתגליות של המקהלה הוא אחיו של אלי – יעקב מרדכי גרסטנר.
בין להיטי המקהלה ניתן למנות את "כל המתפלל", "אדון עולם", "ואהבת", "שבחי", "ברך עלינו", "שמו של מלך" ועוד רבים.
בשנת 2004 הקים את 'תזמורת ישיש' שמנגנת בחתונות והופעות בארצות הברית וברחבי העולם, ואף הוציא אלבום עם התזמורת שבו משתתפים גם פרחי בני הישיבות, החבר'ה, מנוחה, מיכאל שניצלר ואלי גרסטנר עצמו עם מחרוזות משירים מוכרים וידועים.
בשנת 2005 הפיק להקה חדשה בשם טק-נוי בסגנון מוזיקה אלקטרונית (ומכאן שמה של הלהקה, טכנו-טק-נוי) והוציא אלבום שהכיל את הלהיטים 'שנאמר', 'הקל אבינו' ועוד.
בשנת 2008 הפיק אלבום לזמר דוד שטיין. בין השירים: "מלך", "מובטח לו", "כי בחר", "ה' ימלוך" (יחד עם יעקב מרדכי גרסטנר) ועוד.
אלי והפקותיו מופיעים ברחבי העולם. מדי כמה שנים מצולמת הופעה ל-DVD. עד כה יצאו חמש הופעות בסדרת YBC LIVE.
בשנת 2011 הופיע עם פרחי בני הישיבות (YBC) במופע הגדול של האסק בהאסק 24.
בשנת 2020 הפיק את פרויקט 'חיזוק' (The Chizuk Project) – סדרה של סינגלים, שנועדו לחזק את הציבור, לתת תקווה, ולשפר את המצב רוח עם מוזיקה טובה, בפרט בימים של תקופת הקורונה. בפרויקט השתתפו הזמרים אברהם פריד, ברוך לוין, שמילי אונגר בני פרידמן ועוד. סדרת הסינגלים תתאחד בסוף לאלבום שיופץ בחינם לציבור.
דיסקוגרפיה > אלי גרסטנר

הנה (1999)
ישיש (2001)
ואשי ישראל (2002)
דיסקוגרפיה > החבר'ה

אלי גרסטנר והחבר'ה – אקאפלה (אלבום ווקאלי)
החבר'ה (2001)
החבר'ה 2 (2004)
החבר'ה 3 (2007)
חי (2013)
דיסקוגרפיה > מנוחה

מנוחה (2003)
שמע ישראל (2009)
דיסקוגרפיה > פרחי בני הישיבות

The Yeshiva Boys Choir
ואהבת לרעך כמוך
שבחי (2007)
שמו של מלך (2009)
חנוכה (2010)
אמן אמן אמן אמן (אלבום ווקאלי) (2012)
מודה אני (2014)
דיסקוגרפיה > פרחי בני הישיבות > סינגלים

טוב ה' לכל – פרחי בני הישיבות – 2017
מי כמוך (Mi X6) – פרחי בני הישיבות – 2019
דיסקוגרפיה > טק-נוי

טק-נוי (2005)
דיסקוגרפיה > דוד שטיין

מלך
דיסקוגרפיה > YBC LIVE

1 YBC LIVE – פרחי בני הישיבות, אלי גרסטנר ומנוחה – 2005
YBC LIVE 2 – פרחי בני הישיבות, דוד שטיין, החבר'ה וטק נוי – 2007
YBC LIVE 3 – פרחי בני הישיבות, אלי גרסטנר, מנוחה, דוד שטיין ויעקב מרדכי גרסטנר – 2009
YBC LIVE 4 – פרחי בני הישיבות, אלי גרסטנר, יעקב מרדכי גרסטנר ומיכאל פרוזנסקי – 2011
YBC LIVE 5
דיסקוגרפיה > פרויקט חיזוק Chizuk Project 2021–2020

אברהם פריד - חסד ומשפט
שמילי אונגר - ניגון חיזוק
ברוך לוין – "We Are One"
אלי גרסטנר וילד הפלא שלמה שכטר – הודו לו
אברהם פריד, אלי גרסטנר וברוך לוין – "RISE"
פרחי בני הישיבות - ולשלום
אברהם פריד - אלוקינו
בני פרידמן - אבינו מלכנו
הערות שוליים

↑  חדשות המוזיקה להורדה, באתר newsmusic.blogspot.com
| --- | --- |
בקרת זהויות :  NLI: 987007528893205171  ISNI: 0000 0004 3400 3795  LCCN: n2006034183  MusicBrainz: 6a2643a8-74ea-43e7-afc3-d980c9b9228f  VIAF: 308262199   WorldCat (עם VIAF): 308262199
יוסי ענבר

| --- | --- |

ענבר בעת כניסתו לתפקיד מנכ"ל המשרד להגנת הסביבה במרץ 2009
 לידה:  8 בינואר 1956 (בן 69) תל אביב, ישראל ישראל
 מדינה:  ישראל 
 פעילות בולטת:  ראש אגף פסולת מוצקה  סמנכ"ל בכיר לתשתיות  סמנכ"ל בכיר לתעשיות  משנה למנכ"ל
 ידוע בשל:  יו"ר ועדת ענבר לקולחין ויוזם חוק הפיקדון על מכלי משקה
 השכלה:  PhD בקרקע ומים מטעם הפקולטה לחקלאות של האוניברסיטה העברית
 תקופת הפעילות:  1991–2011 (כ־20 שנה)
 מקצוע:  מומחה לאיכות הסביבה וקיימות  מרצה באקדמיה
 תפקיד:  מנכ"ל המשרד להגנת הסביבה
 תקופת כהונה:  מרץ 2009 - ינואר 2011
 
יוסי ענבר (במקור, בורנשטיין; נולד ב-8 בינואר 1956) הוא אגרונום ישראלי ומומחה בינלאומי לסביבה וקיימות. בשנים 2009–2011 שימש מנכ"ל המשרד להגנת הסביבה.
ביוגרפיה

ענבר נולד בתל אביב לחנה ואמנון ענבר. בצעירותו היה חניך ומדריך בתנועת "בני עקיבא". בין השנים 1971–1973 שהה עם משפחתו במלאווי. את שירותו בצה"ל עשה כלוחם וכקצין ובשירות המילואים שירת כמפקד פלוגה בדרגת רב-סרן. בשנת 1978 החל בלימודים בפקולטה לחקלאות של האוניברסיטה העברית.
בין השנים 1981–1984 עבד כחוקר בנושא מיחזור פסולות חקלאיות עבור איגוד התעשייה הקיבוצית. בשנת 1985 סיים בהצטיינות לימודי מוסמך במדעי החקלאות, ועבודתו לקבלת התואר עסקה בנושא "אפיון כימי ופיזיקלי של בוצה הנוצרת בתהליך תסיסה מתנואגנית של זבל פרות ושימושה כתחליף לכבול בחקלאות". בשנת 1989 סיים בהצטיינות יתרה את לימודי הדוקטורט, בו חקר היווצרות חומרים הומיים במהלך הדשנתן של פסולות חקלאיות ואפיון תכונותיהם הפיזיקוכימיות. מחקריו התמקדו בתחום פיתוח פתרון לפסולת חקלאית. בשנת 1989/90 השתלם בפוסט-דוקטורט במרכז המחקר והפיתוח החקלאי של אוניברסיטת אוהיו. כאקדמאי וכחוקר שימש מרצה אורח בפקולטה לחקלאות של האוניברסיטה העברית ופרסם כ-85 מאמרים מדעיים.
ענבר הצטרף למשרד להגנת הסביבה בשנת 1991 כסגן מנהל אגף פסולת הממונה על נושא המיחזור, ולאחר מכן שימש ראש אגף פסולת מוצקה.
בשנים 1995–1998 עבד בלונדון כמנהל פיתוח עסקי באנגליה ומנהל טיפול בפסולות אורגניות בכלל אירופה עבור חברת "Browning-Ferris Industries".
ענבר שב לישראל לבקשת מנכ"לית המשרד להגנת הסביבה, הגב' נחמה רונן, ומונה לסמנכ"ל בכיר לתשתיות במשרד (1998–2003) ולאחר מכן שימש סמנכ"ל בכיר לתעשיות (2003–2007) ומשנה למנכ"ל (2007–2009).
בשנות עבודתו במשרד להגנת הסביבה שימש ענבר נציג ישראל בוועידות בינלאומיות מטעם האו"ם והשתתף במפגשי ארגון המדינות המתועשות. כמו כן קידם נושאים סביבתיים חשובים כמו צמצום פליטת גזי החממה, מיחזור, חוק הפיקדון, חוק האריזות, התפלת מי ים וטיהור שפכים וכן עמד בראש ועדות מקצועיות שונות, בהן "ועדת ענבר" שהביאה להתקנת "תקנות בריאות העם (תקני איכות מי קולחין וכללים לטיהור שפכים), התש"ע - 2010".
כמומחה בתחומו השתתף בצוותי משא ומתן לשלום וייעץ בנושאי איכות הסביבה ומים.
לאחר מינויו של גלעד ארדן לשר, מונה על ידו בשנת 2009 למנכ"ל המשרד. בינואר 2011 הודיע על סיום תפקידו.
מאז פרישתו מהשירות הציבורי משמש ד"ר ענבר כיועץ מומחה לנושאים סביבתיים שונים לגופים פרטיים וציבוריים בישראל ומחוצה לה. בדצמבר 2015 מונה ענבר לפאנל המיוחד של מומחים מדעיים למחלוקות סביבתיות של בית הדין הקבוע לבוררות בהאג.
חיים אישיים

ענבר נשוי ואב לשניים. מתגורר ברעננה.
מחקרים ופרסומים

M.Sc. Inbar, Y. 1984. Chemical and physical properties of slurry produced by methanogenic fermentation of cow manure and its use as peat substitute. M.Sc. thesis. The Hebrew University of Jerusalem (June 1984).
Ph.D. Inbar, Y. 1989. Formation of humic substances during the composting of agricultural wastes and characterization of their physico chemical properties. Ph.D. thesis. The Hebrew University of Jerusalem (May 1989).
מחקרים ופרסומים > פרקים בספרים

Chen, Y., Y. Inbar, and M. Raviv. 1984. Slurry produced by methanogenic fermentation of cow manure as a peat substitute in horticulture. pp. 297 316. In: Proc. 2nd Intl. Symp. on Peat in Agriculture and Horticulture, Bet Dagan, Israel.
Raviv, M., Z. Geler, S. Medina, E. Putievski, Y. Chen, and Y. Inbar. 1984. Slurry produced by methanogenic fermentation of cow manure as a growth medium for some horticultural crops. pp. 317 319. In: Proc. 2nd Intl. Symp. on Peat in Agriculture and Horticulture, Bet Dagan, Israel.
Raviv, M., M. Medina, Y. Chen, Y. Inbar, and Z. Geler. 1987. Changes in the chemical and horticultural properties during composting of slurry produced by methanogenic fermentation of dairy cow manure. pp. 377 382. In: DeBertoldi, M., M.P. Ferranti, P. L'Hermite, and F. Zucconi (eds.). Compost: Production, Quality and Use. Elsevier Applied Science, New York.
Inbar, Y. 2007. New Standards for Treated Wastewater Reuse in Israel. pp. 291-296 In: M.K. Zaidi (ed.), Wastewater Reuse–Risk Assessment, Decision-Making and Environmental Security NATO Security through Science Series . Springer.
מחקרים ופרסומים > מדריכי הוראה

י. חן, פ. ברק וי. ענבר. 1983. שיטות לניתוח קרקע. מדריך הוראת מעבדה. האוניברסיטה העברית בירושלים, הפקולטה לחקלאות, רחובות, (200 עמ').
י. ענבר, וא. בר-נס. 1984. כלים מתקדמים בחקר מדעי הקרקע. סרט וידאו (40 דקות). מרכז סיגרם למדעי הקרקע והמים, האוניברסיטה העברית בירושלים.
י. חן וי. ענבר. 1985. מצעי גידול לצמחים הגדלים במיכל. אפיון ומאפיינים. האוניברסיטה העברית בירושלים, הפקולטה לחקלאות, רחובות. (53 עמ').
Manor, S., A. Avidan, H. Kurtz, D. Volfson, and Y. Inbar. 1988. Growth Media. A Video Film (15 minutes). Israel Ministry of Agriculture, Extension Service. (Hebrew & English).
Inbar, Y. and H.A.J. Hoitink. 1992. Growth media for container-grown plants. In Ohio Certified Wholesale Nurseryman Training Manual. The Ohio Nurserymen's Association, Inc. Columbus, OH. (in press).
י. חן, י. ענבר ופ. ברק. 1991. שיטות לניתוח קרקע. מדריך הוראת מעבדה. מהדורה שנייה. האוניברסיטה העברית בירושלים, הפקולטה לחקלאות, רחובות, (200 עמ').
י. ענבר, ד. אמיר-שפירו, א. ניסים וי. גיל. 1994. פסולת מוצקה - הבעיה ופתרונותיה. ערכת הסברה (52 שקפים). המשרד להגנת הסביבה, אגף פסולת מוצקה.